ཕྱི་ཟླ་བཅུ་གཅིག་པའི་ཚེས་༢་ནས་ཚེས་༩བར་ཡུ་རོབ་ཅེག་སྤྱི་མཐུན་རྒྱལ་ཁབ་ཀྱི་རྒྱལ་སར་བོན་ཁྲིད་དང་ཚེ་དབང་སོགས་བསྐུར་ཅིང་།དེ་གའི་ཁོར་ཡུག་སྲུང་སྐྱོབས་ཚོགས་པས་གོ་སྒྲིག་ཞུས་ཏེ་རྒྱལ་ཁབ་དེ་གའི་གླིང་ག་སྐད་གྲགས་ཅན་ཞིག་ཏུ་ཤིང་སྡོང་བཙུགས་གནང་བ་དང་།གཟུགས་མཐོང་རླུང་འཕྲིན་དང་གསར་ཤོག་ཁག་གཅིག་བརྒྱུད་ཁོར་ཡུག་སྲུང་སྐྱོབས་ཀྱི་གནད་དོན་གལ་ཆེ་ཡིན་ཚུལ་སོགས་ཀྱི་བཀའ་སློབ་གནང།ཕྱི་ཟླ་བཅུ་གཅིག་པའི་ཚེས་༩་ཉིན་ཡུ་རོབ་ལི་ཐུའི་ཡ་ནའི་རྒྱལ་སར་ཚེས་༡༦་བར་བོན་ཁྲིད་དང་སྐྱབས་སྡོམ་དེ་བཞིན་རྒྱལ་ཁབ་དེ་ཡི་རྒྱལ་ཡོངས་རླུང་འཕྲིན་ཁག་ཏུ་མགྲོན་འབོད་ཀྱིས་གཞོན་ནུ་རྣམས་སོ་སོའི་རྒྱལ་ཁབ་ཀྱི་བདག་པོ་ཡིན་པས་འཛིན་སྐྱོངས་བྱེད་དགོས་ལུགས་སོགས་ཀྱི་གསུང་བཤད་གནང་།